**Giftkjeks** (*Conium maculatum*), også kalt **skarntyde**, hører til skjermplantefamilien (*Apiaceae*). Giftkjeks kan bli 120 -180 cm høy og blomstrer med hvite blomster i juni og juli. Stammen er glatt med en blåaktig glød og røde flekker nederst (derav navnet maculatum = flekket). Planten er lett å kjenne igjen da ingen andre planter fra denne familien har disse røde flekkene.

Bladene er 3- eller 4-dobbelt fjærkuttdelte. Anlegget er toårig og danner det første året en rosett av blader. Året etter vokser det blomsterbærende skudd frem. Planten finnes flere steder rundt om i Norge. Den liker fuktig og næringsrik jord som regelmessig forstyrres: ved boliger, i grøfter, på strandvoller og lignende.

I skjermplantefamilien har alle vekstene hvite blomster som sitter tett og danner en skjerm/paraply/parasoll, derav navnet. Skal man benytte disse til mat og medisin, må man være helt sikker på at man ikke plukker de giftige. Giftkjeks er enkel å velge bort, på grunn av de røde flekkene og at planten dufter tilnærmet kattepiss og derfor virker lite fristende.

Skjermplantefamilien har både spiselige planter og planter som er meget giftige. De giftige er: hundepersille (*Aethusa cynapium*), selsnepe (*Circuta viriosa*), bjørnekjeks og giftkjeks. Selsnepe er blant de farligste giftplantene i Norge, både fordi den er ekstremt giftig og fordi den søte lukten og smaken kan virke fristende. Den kan forveksles med kvann eller sløke. Selsnepe kjennes enklest igjen på rotstokken.

De plantene som ikke er giftige og som kan brukes som mat og medisin er blant annet: sanikkel (*Sanicula europaea*), hundekjeks (*Anthriscus sylvestris*), spansk kjørvel (*Myrrhis odorata*), gjeldkarve (*Pimpinella saxifraga*), skvallerkål (*Aegopodium podagraria*), karve (*Carrum carvi*), strandkjeks (*Ligusticum scoticum*), kvann (*Angelica archangelica*), mesterrot (*Peucedanum ostruthium*) og sløke (*Angelica sylvestris*).

Carl von Linné gav planten slektsnavnet *Conium*, etter det greske ordet «koneion» – giftdrikken av skarntydesaft som de gamle atenerne brukte til å utføre dødsdommer. Filosofen Sokrates ble for eksempel (ifølge Platon) dømt til å begå selvmord med skarntydesaft. Dens dødelige egenskaper skyldes i hovedsak de to alkaloidene koniin og gamma konicein.

Galleri
-------

* Storskjerm, hele blomsterskjermenStorskjerm, hele blomsterskjermen
* En av småskjermeneEn av småskjermene
* Midtre del av stengelenMidtre del av stengelen
* Et blad med hårete stilkEt blad med hårete stilk
* Conium maculatum*Conium maculatum*
* Conium maculatum , frøstander *Conium maculatum* , frøstander
* Nedre del av stilken med rotaNedre del av stilken med rota

Referanser
----------

1. ↑  «Artsdatabankens artsopplysninger»Åpent tilgjengelig. Artsdatabanken. 13. april 2023. Besøkt 13. april 2023.
2. ↑  Hegre H, Solstad H, Alm T, Fløistad IS, Pedersen O, Schei FH, Vandvik V, Vollering J, Westergaard KB og Skarpaas O (11. august 2023). «Karplanter. Vurdering av økologisk risiko for giftkjeks *Conium maculatum* som LO for Fastlands-Norge med havområder»Åpent tilgjengelig. *Fremmedartslista 2023*. Artsdatabanken. Besøkt 24. september 2023.
3. ↑  Johan Kielland-Lund og Anders Often (1998). «Giftkjeks *Conium maculatum* på Hedemarken» (PDF). *Blyttia*. 56 (2): 92–93. ISSN 0006-5269.
4. ↑

Eksterne lenker
---------------

* (en) *Giftkjeks* – oversikt og omtale av artene i WORMS-databasen Rediger på Wikidata

* (en) *Giftkjeks* i Encyclopedia of Life Rediger på Wikidata

* (en) *Giftkjeks* i Global Biodiversity Information Facility Rediger på Wikidata

* (no) *Giftkjeks* hos Artsdatabanken Rediger på Wikidata

* (sv) *Giftkjeks* hos Dyntaxa Rediger på Wikidata

* (en) *Giftkjeks* hos ITIS Rediger på Wikidata

* (en) *Giftkjeks* hos NCBI Rediger på Wikidata

* (en) *Giftkjeks* hos The International Plant Names Index Rediger på Wikidata

* (en) *Giftkjeks* hos Tropicos Rediger på Wikidata

* (en) *Kategori:Conium maculatum* – bilder, video eller lyd på Wikimedia Commons Rediger på Wikidata

* (en) *Conium maculatum* – galleri av bilder, video eller lyd på Wikimedia Commons Rediger på Wikidata
* Norges sopp- og nyttevekstforbund oppgir giftkjeks som «meget giftig».

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** LCCN **·** BNF **·** BNF (data)
 |